stanford-oval/wikipedia huggingface dataset:
อัลติเมตมาร์เวล vs. แคปคอม 3
ตัวละคร

ดูเพิ่ม: ตัวละครในมาร์เวล vs. แคปคอม 3: เฟทออฟทูเวิลด์
อัลติเมตมาร์เวล vs. แคปคอม 3 ได้มีการเปิดตัวตัวละครใหม่อย่างฟีนิกซ์ ไรท์ หรือที่รู้จักในชื่อริวอิจิ นะรุโฮะโด ในเวอร์ชันภาษาญี่ปุ่น ซึ่งแม้จะมีการเปิดตัวนักสู้ทีละราย เพื่อเป็นการสร้างกระแสของเกมต่อสู้จนเป็นเรื่องปกติ แต่ก็มีผู้คนให้ความสนใจต่อตัวละครดังกล่าวมากเป็นพิเศษ เนื่องด้วยเป็นตัวละครจากเกมทนายชื่อเอชแอตเทอร์นีย์ หรือกาคุเท็นไซบัน ในเวอร์ชันภาษาญี่ปุ่น โดยได้มีการนำท่าการเคลื่อนไหวจากเกมต้นฉบับมาดัดแปลงเป็นท่าโจมตี โดยเฉพาะการชี้นิ้วเพื่อคัดค้านอันเป็นเอกลักษณ์ และการปรากฏตัวของตัวละครฝั่งมาร์เวลคอมิกส์อย่างโนวา รวมถึง ได้มีการเปิดตัวแฟรงก์ เวสต์ ซึ่งเป็นตัวละครจากเกมซีรีส์เดดไรซิง และเคยปรากฏตัวในทัตสึโนโกะ vs. แคปคอม: อัลติเมตออล-สตาร์ส แม้ว่ารูปแบบการต่อสู้จะเหมือนกับเกมดังกล่าว แต่ทางแคปคอมได้ทำการปรับปรุงโดยเพิ่มระบบเลเวล และยกเลิกท่าไม้ตายที่อยู่ในชุดร็อคแมนออกไป และตัวละครชื่อร็อกเก็ตแรคคูน ที่ปรากฏตัวครั้งแรกในมาร์เวลพรีวิว เล่ม 7 โดยในเกม ตัวละครดังกล่าวจะเน้นการใช้แทกติกและการวางกับดัก
ในภาคนี้ มีตัวละคร 36 ตัวจาก มาร์เวล vs. แคปคอม 3 ภาคแรก กับตัวละครใหม่อีก 12 ตัว จิล วาเลนไทน์ และชูมา-โกรัธ ซึ่งเป็นสองตัวละครที่ได้รับการเปิดตัวโดยการดาวน์โหลดเนื้อหาสำหรับเกมในภาคก่อนก็ยังคงมีอยู่สำหรับการดาวน์โหลด โหมดออฟไลน์ใหม่สามารถช่วยให้ผู้เล่นสามารถใช้กาแลคตัส ซึ่งเป็นตัวละครบอสที่ไม่สามารถใช้เล่นได้ในตอนแรก ตามมาด้วยเหล่าตัวละครพิเศษสำหรับการอัปเดตภาคอัลติเมต
| มาร์เวล | แคปคอม |
| --- | --- |
ด็อกเตอร์สเตรนจ์: ไฟเยอร์แบรนด์
โกสต์ไรเดอร์: แฟรงก์ เวสต์
ฮอว์กอาย: เนเมซิสที-ไทป์
ไอรอนฟิสต์: ฟีนิกซ์ ไรท์
โนวา: สไตรเดอร์ฮิริว
ร็อกเก็ตแรคคูน: เวอร์จิล
การพัฒนา

ณ วันที่ 20 กรกฎาคม ค.ศ. 2011 ที่งานซานดิเอโกคอมิก-คอนอินเตอร์เนชันแนล ทางบริษัทแคปคอมได้ประกาศว่าได้มีการพัฒนาเวอร์ชันอัปเดตมาร์เวล vs. แคปคอม 3 โดยใช้ชื่ออัลติเมตมาร์เวล vs. แคปคอม 3 ซึ่งได้มีการเพิ่มตัวละคร, ฉาก, โหมด, เนื้อเรื่องใหม่ และการปรับปรุงอื่น ๆ อีกมากมายสำหรับความสมดุลของเกมรวมถึงฟังก์ชันออนไลน์สำหรับราคางบประมาณ มีคุณสมบัติและการปรับแต่งขึ้นใหม่หลายประการ เช่น การเพิ่มขึ้นของโหมดผู้ชม และปรับแต่งระบบเอกซ์-แฟกเตอร์ ซึ่งเป็นผลจากข้อเสนอแนะจากแฟน ๆ ของแคปคอม ที่งานโตเกียวเกมโชว์ 2011 โยะชิโนะริ โอะโนะ ซึ่งเป็นผู้ผลิตวิดีโอเกมของแคปคอม ซึ่งหลังจากนั้นได้มีการประกาศถึงการเปิดตัวในฐานะรายชื่อเข้าร่วมสำหรับระบบเพลย์สเตชันวิต้า โดยได้มีการสัญญาว่าในรุ่นมือถือจะมีเนื้อหาเช่นเดียวกับที่มีอยู่ในรุ่นคอนโซล และจะรองรับระบบการควบคุมแบบสัมผัสหน้าจอ
ภายหลังจากการเปิดตัวของมาร์เวล vs. แคปคอม 3 ทีมงานผู้พัฒนาได้มีแผนการที่จะเปิดตัวการเพิ่มเนื้อหาที่สามารถดาวน์โหลดมาใช้ (ดีแอลซี) อย่างไรก็ตาม ภายหลังจากเกิดเหตุแผ่นดินไหวและคลื่นสึนามิในโทโฮะกุ พ.ศ. 2554 และปัญหาด้านสุขภาพของพนักงานส่งผลให้มีการเลื่อนการพัฒนาออกไป เรียวตะ นิตสุมะ ซึ่งเป็นทั้งผู้อำนวยการและผู้ผลิต รวมถึงทีมงานของเขาได้ตัดสินใจที่จะเปิดตัวระบบดีแอลซีบนแผ่นดิสก์ใหม่ พร้อมกับรูปแบบการเล่นที่ได้รับการปรับสมดุลและเนื้อหาใหม่ ผลที่ตามมา การสร้างอัลติเมตมาร์เวล vs. แคปคอม 3 ได้ถูกแบ่งออกเป็นประมาณครึ่งหนึ่งสำหรับการดาวน์โหลดเนื้อหาระหว่างเกมเวอร์ชันเดิมกับเวอร์ชันเนื้อหาใหม่
เช่นเดียวกับภาคก่อน อัลติเมตมาร์เวล vs. แคปคอม 3 ได้รับการออกแบบมาเพื่อผู้เล่นใหม่เข้าถึงได้มากขึ้นสำหรับเกมประเภทต่อสู้ แคปคอมได้สังเกตเห็นการดำเนินงานในมาร์เวล vs. แคปคอม 3 และได้พยายามที่จะสร้างอัลติเมตมาร์เวล vs. แคปคอม 3 ในฐานะนักสู้เชิงกลยุทธมากยิ่งขึ้น การปล่อยอาวุธและการควบคุมพื้นที่ต่างเป็นเป้าประสงค์ที่จะให้กลายเป็นรูปแบบการเล่นที่ง่ายยิ่งขึ้น เพื่อให้สามารถใช้กลยุทธได้อย่างลุ่มลึก
การตลาด

เพื่อส่งเสริมการขยายการตลาด ได้มีแพ็ครูปแบบพิเศษสำหรับผู้ค้าปลีก ซึ่งได้รวมโมเดล 3 มิติรูปแบบต่าง ๆ เป็นโบนัสแถมสำหรับการสั่งซื้อล่วงหน้า หากเป็นเกมที่ได้รับการสั่งซื้อล่วงหน้าจากเกมสต็อป ผู้เล่นจะได้รับแพ็คเฟมเฟเทล (ชุนลี, มอริแกน, สตอร์ม, เอกซ์-23) เว็บอเมซอนได้นำเสนอแพ็คนิวเอจออฟฮีโรคอสตูม (โกคิ, เซนติเนล, ด็อกเตอร์ดูม, สไตรเดอร์ฮิริว) ในขณะที่เบสต์บายให้สิทธิ์ในการเข้าถึงแพ็ควิลเลียนคอสตูม (ซี. ไวเปอร์, โมด็อค, ซูเปอร์-สครัล, เวสเกอร์) ภายหลังจากเกมได้รับการเปิดตัว แพ็คคอสตูมอื่นได้กลายมาเป็นของที่สามารถหาซื้อได้ในวันที่กำหนดไว้ผ่านทางเอกซ์บอกซ์ไลฟ์มาร์เก็ตเพลสและเพลย์สเตชันเน็ตเวิร์ก แพ็คแอนเชียนวอร์ริเออร์สคอสตูม ประกอบด้วย อาเธอร์, ไฟเยอร์แบรนด์, ฮัลค์ และแมกนีโต ได้รับการวางแผนสำหรับการเปิดตัว ณ วันที่ 20 ธันวาคม ค.ศ. 2011 แต่ก็ได้รับการประกาศโดยแคปคอมที่จะเลื่อนออกไปจนถึงวันที่ 6 มีนาคม ค.ศ. 2012 เนื่องด้วยความคัดแย้งที่มีอยู่กับรูปแบบอื่นของแมกนีโต คอสตูมที่ชวนสงสัย ได้อิงกับการปรากฏตัวแมกนีโตในซีรีส์เฮาส์ออฟเอ็ม โดยมีความคล้ายคลึงกับฉลองพระองค์ของสมเด็จพระราชาธิบดีควน การ์โลสที่ 1 แห่งสเปน และในภายหลังจึงได้มีการนำออกไปจากแพ็ค
บริษัทโฮริ ซึ่งเป็นบริษัทผลิตอุปกรณ์ต่อพ่วงสำหรับวิดีโอเกม ได้ประกาศเปิดตัวคันบังคับ "เรียลอาเขดโปรวีซีรีส์" ที่มีลายอัลติเมตมาร์เวล vs. แคปคอม 3 โดยได้มีการจำหน่ายที่ประเทศญี่ปุ่นในเดือนพฤศจิกายน ค.ศ. 2011 สำหรับระบบเพลย์สเตชัน 3 และระบบเอกซ์บอกซ์ 360 ส่วนเซ็ธ คิลเลียน ซึ่งเป็นผู้จัดการอาวุโสของแคปคอมสาขาสหรัฐอเมริกา ได้เปิดเผยกลยุทธการตลาดสำหรับระบบเพลย์สเตชันวิต้า โดยแสดงให้เห็นว่าเกมสามารถบังคับได้ง่าย เช่นเดียวกับการใช้คันบังคับแบบอาเขดด้วยการใช้ระบบสัมผัสหน้าจอเข้ามาทดแทน
ในวันที่ 13 ธันวาคม ค.ศ. 2013 แคปคอมประกาศว่าเกม อัลติเมตมาร์เวล vs. แคปคอม 3 เวอร์ชันดิจิทัลและเนื้อหาดาวน์โหลดของเกมจะถูกเอาออกจากแพลตฟอร์มออนไลน์ในช่วงปลายเดือนหลังจากสัญญาสิขสิทธิ์ระหว่างแคปคอมกับมาร์เวลได้หมดอายุลงแล้ว ตัวเกมถูกถอดออกจากเพลย์สเตชัน เน็ตเวิร์กในวันที่ 17 และ 19 ธันวาคมในโซนอเมริกาเหนือและยุโรปตามลำดับและถูกถอดออกจากเอกซ์บอกซ์ไลฟ์อาร์เคดในวันที่ 26 ธันวาคม
อย่างไรก็ตาม ในวันที่ 3 ธันวาคม ค.ศ. 2016 อัลติเมตมาร์เวล vs. แคปคอม 3 ได้วางจำหน่ายอีกครั้งทางดิจิทัลสำหรับเพลย์สเตชัน 4 โดยสอดคล้องกับการประกาศ มาร์เวล วีเอส แคปคอม: อินฟินิต ตัวเกมแบบวางจำหน่ายใหม่ทางดิจิทัลสำหรับเอกซ์บอกซ์วัน และไมโครซอฟท์ วินโดวส์ ได้ถูกวางจำหน่ายในวันที่ 7 มีนาคม ค.ศ. 2017 เวอร์ชันเหล่านี้รวมถึงเนื้อหาดาวน์โหลดก่อนหน้านี้ทั้งหมดรวมถึงจิล วาเลนไทน์ และชูมา-โกรัธ โหมดแกลเลอรีใหม่ที่มีงานศิลปะจาก Marvel vs. Capcom: Official Complete Works และความละเอียดที่ 1080p ที่สามารถเล่นเฟรมเรตถึง 60 เฟรมต่อวินาที ตัวเกมรูปแบบกล่องของเพลย์สเตชัน 4 และเอกซ์บอกซ์วันมีการวางจำหน่ายในเวลาจำกัดผ่านร้าน GameStop และ EB Games โดยตัวเกมรูปแบบกล่องนั้นรวมถึงภาพหน้าปกที่ได้รับการปรับปรุงและหนังสือการ์ตูน 10 หน้าซึ่งนำเสนอผลงานของ Sean Chen และ Gerardo Sandoval
การตอบรับ

อัลติเมตมาร์เวล vs. แคปคอม 3 เมื่อเปิดตัว โดยมากแล้วได้รับเสียงวิจารณ์ด้านบวก เกมเมอร์จากเว็บไซต์เมตาคริติกให้คะแนนที่ 80 และ 79 คะแนนสำหรับระบบเพลย์สเตชัน 3 และเอกซ์บอกซ์ 360 ตามมาด้วยคะแนนรวมจากเว็บไซต์เกมแรงกิงส์ที่ 81 คะแนนในทั้งสองระบบ
เกมนี้ได้รับการยกย่องถึงรูปแบบการเล่นที่หลากหลายในมาร์เวล vs. แคปคอม 3: เฟทออฟทูเวิลด์ และการปรับแต่งด้านออนไลน์ สถานีโทรทัศน์จี4 ได้ยกย่องเกมนี้ว่า "เรียบง่าย และมีรูปแบบการเล่นที่ลุ่มลึก", "รวมดาวตัวละคร" และ"จุดเด่นด้านออนไลน์ได้รับการปรับปรุง" เว็บไซต์ 1อัพ.คอมกล่าวถึงเกมนี้ว่า "มีการปรับปรุงเพิ่มขึ้นจากภาคเดิมเป็นอย่างมาก" เว็บไซต์เกมสปอตกล่าวว่า "อัลติเมตมาร์เวล vs. แคปคอม 3เป็นเวอร์ชันที่เด็ดเหนือกว่า ในขณะที่จุดเด่นของเกมยังคงขาดหายไปเมื่อเทียบกับตัวละครอื่นที่มี โดยเอกลักษณ์การผสมผสานที่ไม่ธรรมดาของซีรีส์ยังคงมีความแข็งแกร่งอยู่" นิตยสารเอดจ์ได้ให้ความเห็นต่อเนื้อหาใหม่ว่า "สร้างขึ้นสำหรับแพ็คเกจแบบเอื้อเฟื้อตามงบประมาณที่ให้ไว้ และเมื่อคลิกก็ทำให้ลานตา"
คำติชมร่วมกันในหมู่ผู้วิจารณ์สำหรับอัลติเมตมาร์เวล vs. แคปคอม 3 คือ ขาดเนื้อหาที่ได้มีตัวละครเพิ่มขึ้นในแผ่นดิสค์รวมถึงการปรับแต่งรูปแบบการเล่น เว็บไซต์ไอจีเอ็นได้ตั้งข้อสังเกตว่าในขณะที่ "การรวมตัวใหม่ของตัวละครแน่นอนว่าเป็นที่ต้อนรับซึ่งได้มีการแก้ไขใหม่ได้เป็นหนึ่งในประเด็นหลักของอัลติเมตมาร์เวล vs. แคปคอม 3" เกมนี้ "ไม่ได้เพิ่มเท่าที่ควรในด้านคุณสมบัติพิเศษและโหมดใหม่ ๆ ทำให้ป้ายราคาสี่สิบดอลลาร์และแพ็คเกจค้าปลีกเป็นสิ่งที่ยากต่อการยอมรับ" นิตยสารอินฟอร์เมอร์ ได้ชี้ให้เห็นว่า "พรั่งพร้อมด้วยนักสู้ และผู้เจนสมรภูมิระดับฮาร์ดคอร์ตัวใหม่ ๆ ต้องขอบคุณแคปคอมในการสร้างความรุนแรงและจังหวะคอมโบ ต่อความพยายามในการปรับสมดุลของเกม" แต่ "แฟนจำนวนหนึ่งที่ได้เล่นภาคเดิมมาก่อนและแฟนที่สนใจเฉพาะตัวละครใหม่ ๆ ดูเหมือนจะละทิ้งความต้องการของแฟนกลุ่มนี้ไป"
ในส่วนของเพลงประกอบ ทางอินเทอร์เน็ตมูวีเดตาเบสได้แสดงให้เห็นถึงความคิดเห็นของผู้ใช้ โดยกล่าวถึงในส่วนของเพลงประกอบ ว่าเป็นธีมจังหวะรีมิกซ์ประกอบตัวละครที่มีอยู่ในฉบับดั้งเดิมหรือซีรีส์ข้ามฝั่งในอดีต รวมถึงเพลงที่ไม่ค่อยมีชื่อเสียงอย่าง "ไอวอนนาเทคยูฟอร์อะไรด์" ที่มีอยู่ในมาร์เวล vs. แคปคอม 2 เช่นเดียวกับเสียงเอฟเฟกต์ โดยมีทั้งแบบคลาสสิกและแบบไดนามิก ซึ่งในแบบหลังได้มีการปรับให้ดีขึ้น, รวมถึงเสียงวงดนตรี ตลอดจนเพลงประกอบพื้นหลัง ส่วนเว็บไซต์นาวเกมเมอร์ได้วิจารณ์ในส่วนของเพลงประกอบร่วมกับส่วนอื่น ๆ ของเกมค่อนไปในทางที่ดี และได้ให้คะแนนด้านเสียงของเกมนี้ที่ 8.1 คะแนนเต็ม 10
แหล่งข้อมูลอื่น

Official Japanese Ultimate Marvel vs. Capcom 3 website เก็บถาวร 2012-02-29 ที่ เวย์แบ็กแมชชีน (ญี่ปุ่น)
Official US  Ultimate Marvel vs. Capcom 3 website เก็บถาวร 2011-07-23 ที่ เวย์แบ็กแมชชีน
ภาพจากเกมอัลติเมตมาร์เวล vs. แคปคอม 3 ซึ่งเป็นภาพกัปตันอเมริกา, โนวา และไอรอนแมน
ห้าเชื้อชาติใต้หนึ่งสหภาพ (ประเทศแมนจู)

ห้าเชื้อชาติใต้หนึ่งสหภาพ (จีน: 五族協和, ญี่ปุ่น: 五族協和) เป็นหลักใหญ่ของการสถาปนาแมนจูกัว ซึ่งเป็นรัฐหุ่นเชิดของญี่ปุ่น, หลักคิดความเสมอภาคของชนชาติต่างๆ 5 ชนชาติใหญ่ ประกอบด้วย ชาวแมนจู, ชาวญี่ปุ่น, ชาวจีนฮั่น, ชาวมองโกล และ ชาวเกาหลี. โดยอิงแนวคิดจาก "ห้าเชื้อชาติใต้หนึ่งสหภาพ" (จีน: 五族共和) ในสมัยของ สาธารณรัฐจีน ประกอบด้วย ชาวฮั่น,  ชาวแมนจู, ชาวฮุยหุย, ชาวมองโกล และ ชาวทิเบต, แต่อักษรจีนตัวที่สามจากทั้งหมดสี่ตัว เขียนในรูปย่อได้ว่า (共) หมายถึง ความเป็นน้ำหนึงใจเดียว (協). ไปพ้องในภาษาญี่ปุ่นว่า "Go zoku kyōwa"
หลักคิดความเสมอภาคของชนชาติต่างๆ 5 ชนชาติใหญ่ที่มีบทบาทสำคัญในสมัยแมนจูกัว กล่าวคือ แถบธงห้าเชื้อชาติใต้หนึ่งสหภาพ พื้นสีเหลืองซึ่งมีขนาดใหญ่กว่าสีอื่นนั้นหมายความว่า ประเทศนี้เป็นประเทศของชาวแมนจู ซึ่งเป็น 1 ใน 5 ชนชาติสำคัญที่สุดในประเทศจีน ตามนัยความหมายของธงชาติสาธารณรัฐจีนที่นำมาใช้เป็นต้นแบบ กล่าวคือ
สีแดง หมายถึง ชาวญี่ปุ่น และ ความกล้าหาญ
สีเหลือง หมายถึง ชาวแมนจู และ ความเป็นน้ำหนึ่งใจเดียว
สีฟ้า หมายถึง ชาวฮั่น และ ความยุติธรรม
สีขาว หมายถึง ชาวมองโกล และ ความบริสุทธิ์
สีดำ หมายถึง ชาวเกาหลี และ ความมุ่งมั่นอันเด็ดเดี่ยว
ภาพธง

ธงชาติ, ตั้งแต่วันที่ 9 มีนาคม ค.ศ. 1932 ถึง 1 มีนาคม ค.ศ. 1934
ธงรัฐมนตรีว่าการกระทรวงกลาโหม
ธงหมายยศพลเรือเอก
ธงหมายยศพลเรือโท
ธงหมายยศพลเรือตรี
ธงหมายยศพลเรือจัตวา
ธงหมายยศนาวาเอก
ธงเจ้าพนักงานการเดินเรือ (Shipping Office flag)
ธงเจ้าพนักงานการขนส่งทางน้ำ
ธงหน่วยยามฝั่ง
ธงตำรวจน้ำ
Flag of Chief of Civil Administration
Flag of Chief of Police Civil Administration
Flag of Chief of Marine Police
Flag of Marine Police Senior Officer at Present Afloat
ธงเจ้าพนักงานการไปรษณีย์.
ธงสมาคมคองคอร์เดีย
ดูเพิ่ม

ห้าเชื้อชาติใต้หนึ่งสหภาพ (รัฐบาลเป่ยหยาง)
ตราแผ่นดินของแมนจูกัว
เพลงชาติแมนจูกัว
กูวิฮ์

| --- | --- |
กูวิฮ์หลากสี
ชื่ออื่น: กูเว (อินโดนีเซีย), Kueh (ฮกเกี้ยนและแต้จิ๋ว)
มื้อ: ขนม
แหล่งกำเนิด: เอเชียตะวันออกเฉียงใต้
ภูมิภาค: เอเชียตะวันออกเฉียงใต้
ชาติที่มีอาหารประจำชาติที่เกี่ยวข้อง: บรูไน, มาเลเซีย, สิงคโปร์, อินโดนีเซีย (กูเว)
ส่วนผสมหลัก: ขนมหลากชนิด
รูปแบบอื่น: คาคานิน
 ตำราอาหาร: กูวิฮ์   สื่อ: กูวิฮ์
กูวิฮ์ (มลายู: kuih) เป็นขนมหรือของหวานขนาดพอดีคำที่พบได้ทั่วไปในเอเชียตะวันออกเฉียงใต้ มีความหมายค่อนข้างกว้างซึ่งอาจรวมถึงสิ่งของที่เรียกว่า เค้ก คุกกี้ เกี๊ยว พุดดิง บิสกิต หรือขนมอบ และมักทำจากข้าวหรือข้าวเหนียว คำว่า กูวิฮ์ ใช้กันอย่างแพร่หลายในมาเลเซีย บรูไน และสิงคโปร์ และ กูเวะฮ์ หรือ กูเว ใช้ในอินโดนีเซีย แม้ว่าจะเรียกด้วยชื่ออื่นแต่ก็สามารถพบสิ่งที่คล้ายคลึงกับกูวิฮ์ในประเทศเพื่อนบ้านเช่น เวียดนาม ไทย พม่า ตัวอย่างเช่น กูเวลาปิซ ที่เป็นขนมนึ่งหลากสี (ขนมชั้น) และ กูวิฮ์บิงกาอูบี สามารถพบได้ในพม่า ไทย และเวียดนาม ในฟิลิปปินส์มักเรียกกูวิฮ์เป็นภาษาตากาล็อกว่า คาคานิน
กูวิฮ์ไม่จำกัดเฉพาะอาหารบางมื้อ แต่สามารถรับประทานได้ตลอดทั้งวัน เป็นส่วนหนึ่งของงานเฉลิมฉลองของชาวมาเลเซีย อินโดนีเซีย บรูไน และสิงคโปร์ เช่น ฮารีรายอ ตรุษจีน (ซึ่งชาวเปอรานากันเรียกเป็นภาษามลายูว่า ตาฮุนบารูจีนา) กูวิฮ์หลายชนิดมีรสหวาน แต่กูวิฮ์บางชนิดก็เป็นอาหารคาว ในรัฐปะลิส เกอดะฮ์ เปรัก และกลันตันทางตอนเหนือของมาเลเซียตะวันตก กูวิฮ์ (กูวิฮ์-มูวิฮ์ ในภาษามลายู) มักมีรสหวาน ในรัฐเนอเกอรีเซิมบีลัน มะละกา และเซอลาโงร์ทางตอนใต้ของมาเลเซียตะวันตก สามารถพบกูวิฮ์คาวได้ กูวิฮ์มักจะนึ่งมากกว่าอบดังนั้นจึงแตกต่างจากเค้กตะวันตกหรือขนมพัฟมากในด้านเนื้อสัมผัส รสชาติ และลักษณะ
กับซะฮ์

| --- | --- |

ชื่ออื่น: มักบูส, มัชบูส
แหล่งกำเนิด:  ซาอุดีอาระเบีย
ภูมิภาค: คาบสมุทรอาหรับ
ส่วนผสมหลัก: ข้าวเมล็ดยาว เนื้อไก่ ผัก และเครื่องเทศ
 ตำราอาหาร: กับซะฮ์   สื่อ: กับซะฮ์
กับซะฮ์ (อาหรับ: كبسة kabsah) เป็นอาหารประเภทข้าวหมกที่มีต้นกำเนิดในประเทศซาอุดีอาระเบียและถือเป็นอาหารประจำชาติของหลายประเทศรอบอ่าวเปอร์เซีย กับซะฮ์ประกอบด้วยข้าวและเนื้อ นิยมรับประทานในประเทศต่าง ๆ ในภูมิภาคตะวันออกกลางได้แก่ซาอุดีอาระเบีย กาตาร์ คูเวต บาห์เรน เยเมน สหรัฐอาหรับเอมิเรตส์ และโอมาน เป็นต้น อาหารชนิดนี้มีอีกชื่อหนึ่งว่า มักบูส (مكبوس makbūs) หรือ มัชบูส (مچبوس) ตามสำเนียงถิ่นของประเทศแถบอ่าวเปอร์เซีย
คำว่ากับซะฮ์มีที่มาจากคำว่า กับส์ (كبس kbs) ซึ่งแปลว่ากดหรืออัด ซึ่งสื่อถึงวิธีการปรุงที่ส่วนผสมทุกอย่างอัดรวมกันในหม้อใบเดียว
ส่วนประกอบ

ส่วนประกอบหลักของกับซะฮ์ได้แก่ข้าว (ข้าวที่นิยมใช้มากที่สุดได้แก่บาสมาตี) เนื้อสัตว์ ผัก และเครื่องเทศชนิดต่าง ๆ รสชาติของกับซะฮ์จะมาจากเครื่องเทศที่ใช้ซึ่งแตกต่างกันไปตามความชอบของผู้ปรุงแต่ละคน แต่โดยทั่วไปแล้วจะประกอบด้วยกระวาน กานพลู อบเชย มะนาวแห้ง พริกแห้ง ยี่หร่า พริกไทยดำ และลูกผักชี นอกจากนี้ เครื่องเทศผสมสำเร็จรูปยังมีวางจำหน่ายทั่วไปเพื่อความสะดวกในการปรุงแม้ว่าอาจจะให้รสชาติที่ต่างจากต้นตำรับก็ตาม
กลุ่มภาษาจาม

บทความนี้เกี่ยวกับกลุ่มภาษาจาม สำหรับกลุ่มภาษาย่อยจาม ดูที่ ภาษาจาม
| กลุ่มภาษาจาม |
| --- | --- |
อาเจะฮ์–จาม
ภูมิภาค:: ประเทศอินโดนีเซีย (จังหวัดอาเจะฮ์), ประเทศกัมพูชา, เวียดนาม, ไทย, จีน (เกาะไห่หนาน) หลายประเทศที่มีผู้อพยพ
การจําแนกทางภาษาศาสตร์:: ออสโตรนีเซียนมลายู-พอลินีเชียมลายู-ซุมบาวา (?)กลุ่มภาษาจาม
กลุ่มย่อย::   อาเจะฮ์  ชายฝั่ง (จาม)  ที่ราบสูง (จาม)  
ISO 639-2 / 5:: cmc
กลอตโตลอก:: cham1327
กลุ่มภาษาจาม (อังกฤษ: Chamic languages) มีอีกชื่อว่า อาเจะฮ์–จาม (อังกฤษ: Aceh–Chamic และ Achinese–Chamic) เป็นกลุ่มของภาษาจำนวน 10 ภาษาซึ่งใช้พูดในจังหวัดอาเจะฮ์ (เกาะสุมาตรา ประเทศอินโดนีเซีย) และในพื้นที่ของประเทศกัมพูชา, ไทย, เวียดนาม และไห่หนาน ประเทศจีน กลุ่มภาษาจามเป็นกลุ่มย่อยของกลุ่มภาษามลายู-ซุมบาวาในตระกูลภาษาออสโตรนีเซียน ภาษาจามดั้งเดิม บรรพบุรุษของกลุ่มภาษาย่อยนี้ มีส่วนเกี่ยวข้องกับวัฒนธรรม Sa Huỳnh ผู้พูดภาษานี้เดินทางมาจากเกาะบอร์เนียวหรืออาจเป็นคาบสมุทรมลายู ไปยังบริเวณที่ปัจจุบันคือประเทศเวียดนาม
ภาษาจารายและภาษาจาม (ทั้งตะวันตกและตะวันออก) เป็นภาษาที่มีผู้พูดมากที่สุด ภาษาทซัตเป็นภาษาที่มีผู้พูดน้อยที่สุด
การจำแนก

Graham Thurgood ให้การจำแนกกลุ่มภาษาจามได้ดังนี้ โดยภาษาจำเพาะระบุเป็นอักษร ตัวเอียง
อาเจะฮ์
จามชายฝั่ง
ฮารอย
ภาษาจาม (เวียดนาม: Chăm )
จามตะวันตก
จามตะวันออก
จามที่ราบสูง
ระแด–จาราย
ระแด (เวียดนาม: Ê-đê)
จาราย (เวียดนาม: Gia Rai)
จรู–ตอนเหนือ
ตรู (เวียดนาม: Chu Ru)
จามตอนเหนือ
รอกลาย (เวียดนาม: Ra Glai)
ทซัต
ตัวเลข 7 ถึง 9 ในกลุ่มภาษาจามดั้งเดิมเหมือนกับตัวเลขในกลุ่มภาษามาเลย์อิก ถือเป็นหลักฐานบางส่วนสำหรับการจัดกลุ่มย่อยมลายู-จาม
Roger Blench ก็เสนอว่าอาจมีสาขาออสโตรเอเชียติกอย่างน้อยหนึ่งสาขาที่ชายฝั่งเวียดนามที่ปัจจุบันสูญหายแล้ว โดยอิงจากคำยืมหลายคำในภาษาในกลุ่มภาษาจามสมัยใหม่หลายภาษาที่ไม่สามารถสืบต้นตอจากสาขาในตระกูลภาษาออสโตรเอเชียติกที่ยังมีผู้พูดอยู่
บรรณานุกรม

Sidwell, Paul (2009). Classifying the Austroasiatic Languages: History and State of the Art (ภาษาอังกฤษ). LINCOM Europa. คลังข้อมูลเก่าเก็บจากแหล่งเดิมเมื่อ 2019-03-24. สืบค้นเมื่อ 2023-05-06.
Thurgood, Graham (1999). From Ancient Cham to Modern Dialects: Two Thousand Years of Language Contact and Change: With an Appendix of Chamic Reconstructions and Loanwords. Oceanic Linguistics Special Publications (ภาษาอังกฤษ). University of Hawai'i Press. pp. i, iii–vii, ix–xiii, xv–xvii, 1–259, 261–275, 277–397, 399–407. ISBN 0824821319. JSTOR 20006770.
มัสยิดโยโกฮามะ

มัสยิดในโยโกฮามะ จังหวัดคานางาวะ ประเทศญี่ปุ่น
| มัสยิดโยโกฮามะ |
| --- | --- |
横浜モスク

ศาสนา
ศาสนา: อิสลาม
หน่วยงานกำกับดูแล: Ramzan Hameed (ประธาน)
ที่ตั้ง
ที่ตั้ง: โยโกฮามะ จังหวัดคานางาวะ ประเทศญี่ปุ่น
พิกัดภูมิศาสตร์: 35°32′39.1″N 139°36′04.6″E﻿ / ﻿35.544194°N 139.601278°E﻿ / 35.544194; 139.601278
สถาปัตยกรรม
ประเภท: มัสยิด
ผู้ระดมทุน: มุสลิมในประเทศญี่ปุ่น
เริ่มก่อตั้ง: 29 ธันวาคม ค.ศ. 2006
ความจุ: 700 คน
เว็บไซต์
เว็บไซต์ทางการ
มัสยิดโยโกฮามะ หรือ มัสยิดจาเมะ โยโกฮามะ (ญี่ปุ่น: 横浜モスク) เป็นมัสยิดในโยโกฮามะ จังหวัดคานางาวะ ประเทศญี่ปุ่น
ประวัติ

มัสยิดนี้สร้างขึ้นในวันที่ 29 ธันวาคม ค.ศ. 2006 ซึ่งนอกจากห้องละหมาดแล้ว ยังมีห้องเรียนและห้องครัวด้วย
การเดินทาง

มัสยิดสามารถเข้าถึงได้ด้วยการเดินไปทางใต้ของสถานีรถไฟฮิงาชิ-ยามาตะในรถไฟใต้ดินเทศบาลโยโกฮามะ
แหล่งข้อมูลอื่น

เว็บไซต์ทางการ
สตรีทไฟเตอร์ V

| สตรีทไฟเตอร์ V |
| --- | --- |
ภาพประกอบเกมสตรีทไฟเตอร์ V อาเขตอิดิชัน
ผู้พัฒนา: แคปคอม ดิมพ์ส
ผู้จัดจำหน่าย: แคปคอม
กำกับ: ทะกะยุกิ นะกะยะมะ
อำนวยการผลิต: โยะชิโนะริ โอะโนะ
ชุด: สตรีทไฟเตอร์
เอนจิน: อัลเรียลเอนจิน 4 
เครื่องเล่น: เพลย์สเตชัน 4, ไมโครซอฟท์ วินโดวส์
วางจำหน่าย: ไมโครซอฟท์ วินโดวส์, เพลย์สเตชัน 4ลินุกซ์จะประกาศภายหลัง
แนว: ต่อสู้
รูปแบบ: ผู้เล่นคนเดียว, หลายผู้เล่น
อาร์ตเวิร์กประกอบเกมของเหล่านักมวยไทย: สกัด, อาดอน, นะกัน (เจ้าของสมญานามจักรพรรดินะกัน ผู้ใช้วิชาเข่าคงกระพัน "หนุมานคิก") และสมศักดิ์ (นักมวยไทยถนัดซ้าย ผู้ใช้วิชาศอกคงกระพัน)
สตรีทไฟเตอร์ V (ญี่ปุ่น: ストリートファイターV; อังกฤษ: Street Fighter V) เป็นเกมต่อสู้จากซีรีส์สตรีทไฟเตอร์ ที่ได้รับการเปิดตัวในเดือนกุมภาพันธ์ ค.ศ. 2016 ในระบบเพลย์สเตชัน 4 และไมโครซอฟท์ วินโดวส์ กับการเปิดตัวภายหลังในระบบลินุกซ์ และจะมีการเล่นข้ามแพลตฟอร์มระหว่างวินโดวส์และเวอร์ชันเพลย์สเตชัน 4
คล้ายกับเกมก่อนหน้านี้ในซีรีส์ สตรีทไฟเตอร์ V เป็นเกมต่อสู้ระบบฉายด้านข้าง เกมนี้ยังทำการเปิดตัว "วี-เกจ" ซึ่งจะเพิ่มขึ้นเมื่อผู้เล่นถูกโจมตีและเพิ่มสามทักษะใหม่ โดยมี 16 ตัวละครในช่วงแรก ซึ่งในจำนวนนั้น จะมี 4 ตัวละครใหม่ของซีรีส์ ส่วนโหมดเนื้อเรื่องและตัวละครที่เพิ่มเติมจะได้รับผ่านการอัปเดตและมีเนื้อหาที่ดาวน์โหลดได้
อ้างตามแคปคอม เกมภาคนี้รองรับระบบคอนโซลสำหรับเพลย์สเตชัน 4 แต่เพียงผู้เดียว ในฐานะที่โซนีและแคปคอมมี"วิสัยทัศน์เหมือนกันสำหรับศักยภาพในการเติบโตของเกมต่อสู้" ซึ่งเกมได้รับการขับเคลื่อนโดยซอฟต์แวร์เฟรมเวิร์กอันเรียลเอนจิน 4 และมีการทดสอบเบตาก่อนที่จะทำการเปิดตัว ครั้นเมื่อเปิดตัว เกมนี้ก็ได้รับคำวิจารณ์โดยรวมในเชิงบวก พร้อมกับนักวิจารณ์ที่ยกย่องด้านกราฟิกของเกมและรูปแบบการเล่น แต่ก็มีการวิพากษ์วิจารณ์ถึงเนื้อหาและตัวละครที่ขาดหายไป เช่นเดียวกับปัญหาทางด้านเทคนิคเช่นเซิร์ฟเวอร์เสียในช่วงเปิดตัวและมีอาการบั๊ก ในขณะที่ทางแคปคอมคาดหวังว่าเกมนี้จะมียอดจำหน่ายอย่างน้อย 2 ล้านชุดก่อนสิ้นปีงบประมาณ ค.ศ. 2016 ของบริษัท แต่ก็พลาดต่อเป้าหมายดังกล่าว ที่สามารถทำได้เพียง 1.4 ล้านชุด ณ วันที่ 31 มีนาคม ค.ศ. 2016
รูปแบบการเล่น

สตรีทไฟเตอร์ V เป็นเกมต่อสู้ฉายด้านข้างเช่นเดียวกับภาคก่อน ซึ่งมีนักสู้สองฝ่ายที่ใช้การโจมตีสารพัดรูปแบบ เกมนี้มีมาตรวัด EX ที่เริ่มนำมาใช้ในสตรีทไฟเตอร์ III ซึ่งช่วยเพิ่มพลังในการใช้ท่าไม้ตายหรือสะสมไว้เพื่อใช้ท่าไม้ตายสุดยอดได้ ในขณะที่ระบบโฟกัสแอทแทคที่มีอยู่ในภาคก่อนได้ถูกลบออกไป สิ่งใหม่สำหรับภาคนี้คือ "วี-เกจ" ที่จะเพิ่มขึ้นก็ต่อเมื่อผู้เล่นถูกโจมตี และเสริมสามเทคนิคใหม่ ได้แก่: วี-สกิล, วี-รีเวอร์แซล และวี-ทริกเกอร์ ซึ่งวี-สกิล เป็นทักษะการโจมตีแบบพิเศษที่ไม่ซ้ำกันในแต่ละตัวละคร ตัวอย่างเช่น ริวสามารถหลบหลีกการโจมตีในขณะที่เวก้า (เอ็ม.ไบสัน ในเวอร์ชันภาษาอังกฤษ) สามารถสะท้อนวิถีการยิงออกไปได้ โดยบางส่วนจะสร้างวี-เกจ เมื่อดำเนินการเสร็จเรียบร้อยแล้ว สำหรับวี-รีเวอร์แซล จะให้ผู้เล่นใช้ในส่วนของวี-เกจได้ทำการโต้กลับในขณะถูกโจมตี และท้ายสุด คือวี-ทริกเกอร์ ที่ใช้วี-เกจทั้งหมดเพื่อให้ผู้เล่นใช้ความสามารถพิเศษได้ เช่น เพิ่มความแรงชั่วคราวสำหรับคลื่นพลังของริว หรือเพิ่มจำนวนการกระหน่ำโจมตีให้แก่ชุนลี นอกจากนี้ มาตรวัดการมึนงง (Stun Meter) ที่ได้มีการนำเสนอในสตรีทไฟท์เตอร์ III ก็จะแสดงให้เห็นอยู่ใต้แถบพลังของเกมนี้ โดยมาตรวัดดังกล่าวจะเพิ่มขึ้นเมื่อถูกโจมตีอย่างต่อเนื่องและตัวละครจะมีอาการมึนเมื่อเต็มแถบ ดังนั้น มันจึงเป็นการส่งเสริมให้ผู้เล่นมีความอุกอาจเมื่อมาตรวัดของอีกฝ่ายใกล้จะเต็ม เกมนี้ยังมีจุดเด่นตรงที่ตัวละครมีปฏิสัมพันธ์ในฉากต่อสู้ ที่จะแสดงเพิ่มหากเป็นฝ่ายแพ้ที่บริเวณมุมของฉาก
รูปแบบการเล่น > ตัวละคร

เกมภาคนี้ได้ทำการเปิดตัว 16 ตัวละคร โดยมีสี่ตัวละครใหม่ของซีรีส์ และภายหลังจากการเปิดตัว ได้มีการเพิ่มตัวละคร และเพิ่มรูปแบบการเล่นไปจากเดิม โดยได้มีการวางแผนที่จะเพิ่มหกตัวละครในปี ค.ศ. 2016  ตัวละครเสริมเหล่านี้ จะสามารถเลือกซื้อผ่านระบบไมโครทรานสแอคชัน ได้แก่: "เซนนี" โดยซื้อผ่านสกุลเงินในโลกแห่งความจริง หรือ "ไฟต์มันนี" ที่ได้รับผ่านการเล่นเกม
รายชื่อต่อไปนี้ ตัวละครใหม่จะเขียนด้วยอักษรตัวหนา, ในขณะที่ตัวละครที่ต้องซื้อจะระบุในอักษรตัวเอน
อาบีเกล
โกคิ
อเล็กซ์
เอ็ม.ไบสัน
บลังก้า
เบอร์ดี
แคมมี
โคดี
ชุนลี
ดัลซิม
เอ็ด
ฟาง
ฟอล์ก
จี
ไกล์
อิบุกิ
จูริ
คาริน
เคน
โคลิน
ลอรา
เวก้า
เมนัต
แนช
เนคอลลี
อาร์.มิกะ
ราชิด
ริว
สกัด
ซากุระ
ยูเรน
บัลร็อก
แซนกีฟ
เซะกู
ซึ่งสี่ตัวละครใหม่ประกอบด้วย เนคอลลี ที่มีลักษณะเหมือนนักรบแอซเท็กจากประเทศที่ไม่รู้จัก โดยแสวงหาดวงจิตที่แข็งแกร่งของฝ่ายตรงข้าม, ราชิด ซึ่งเป็นชาวเอเชียตะวันออกกลางที่มีความสามารถในการควบคุมสายลม และกำลังตามหาเพื่อนที่หายไปจากการลักพาตัวโดยเวก้ากับองค์กรชาโดลู, ลอรา มะสึดะ เธอเป็นนักสู้ชาวบราซิลและเป็นพี่สาวของฌอน มะสึดะ นักสู้ผู้เจนศึกจากสตรีทไฟท์เตอร์ III โดยเธอเป็นผู้ใช้วิชาบราซิลเลี่ยน ยูยิสสู และไฟฟ้าในการโจมตี และฟาง สมาชิกใหม่แห่งชาโดลูแกรนด์มาสเตอร์ ซึ่งมีช่วงการโจมตียาวกับการเคลื่อนไหวที่ไหลลื่น และมีความสามารถในการวางยาพิษใส่ฝ่ายตรงข้าม
เนื้อเรื่องย่อ

เนื้อเรื่องในภาคที่ 5 นั้นเป็นเนื้อเรื่องระหว่าง สตรีทไฟเตอร์ III และ สตรีทไฟเตอร์ IV หลายปีให้หลังจากที่แนชถูกเวก้าสังหาร เขาก็ได้ฟื้นตื่นขึ้นมาจากหลุมฝังศพ และได้รับคำแนะนำจากผู้หญิงคนหนึ่งที่ชื่อเฮเลน โดยเธอได้รื้อฟื้นความทรงจำเกี่ยวกับไกล์ผู้เป็นอดีตสหายศึกที่จะสามารถช่วยในการกำจัดเวก้า ในขณะเดียวกัน องค์กรชาโดลูได้เริ่มแผนลับที่เรียกกันว่า "ปฏิบัติการห่วงโซ่" (Operation C.H.A.I.N.S) ด้วยการเปิดตัวดาวเทียมเจ็ดดวงในวงโคจรที่เรียกว่า "แบล็คมูน" (Black Moons) ส่วนราชิดก็ได้แทรกตัวเข้าไปในสำนักงานใหญ่ของชาโดลูเพื่อตามหาเพื่อนที่ถูกพวกมันลักพาตัว ทว่า เขาก็ถูกพบตัวและพ่ายแพ้ต่อฟาง ผู้ขโมยไอเท็มที่มีลักษณะคล้ายตัวหมากรุก และใช้มันเพื่อทำให้แบล็คมูนซึ่งเป็นอาวุธพัลส์แม่เหล็กไฟฟ้าเหนือนครนิวยอร์กระเบิด
หลังจากความพยายามที่จะหยุดยั้งเวก้าและสมุนของมันในนครนิวยอร์กไม่ประสบผลสำเร็จ ไกล์ และชุนลี ก็ต้องมาเผชิญกับแนช ซึ่งได้พยายามช่วงชิงชื้นส่วนที่มีลักษณะคล้ายตัวหมากรุก แล้วหนีไปไม่นานหลังจากนั้น ต่อมา แนชก็ได้พบกับเฮเลน ผู้ทำการหว่านล้อมราชิดและจูริในการสร้างพันธมิตรกับพวกเธอ เพื่อนำชิ้นส่วนที่คล้ายหมากรุกไปใช้ในการหยุดยั้งปฏิบัติการห่วงโซ่ โดยเผยให้เห็นว่าพวกเขามีกุญแจที่จะควบคุมแบล็คมูน และมอบหมายให้ใครคนหนึ่งเก็บรักษาเพื่อป้องกันไม่ให้ถูกนำไปใช้ ในขณะที่วัตถุประสงค์ขององค์กรชาโดลูคือการใช้แบล็คมูนในการแผ่ความหวาดกลัวและสิ้นหวังต่อผู้คนทั่วโลก ซึ่งเป็นแหล่งที่มาของไซโคพาวเวอร์สำหรับเวก้า และพวกมันตั้งใจที่จะสูบฉีดพลังงานนี้ เพื่อที่จะทำให้เวก้า รวมถึงกองกำลังของเขาอยู่ยงคงกระพัน ในการครอบครองข้อมูลเดียวกัน คารินได้เรียกนักสู้จากทั่วโลกมาช่วยในการรวบรวมชิ้นส่วนก่อนหน้าองค์กรชาโดลู ทุกคนต่างตอบรับคำเรียกร้องจากคาริน ยกเว้นริว ผู้ทำการฝึกฝนเพิ่มเติมเพื่อทำการกักขังพลังซะสึอิโนะฮะโดตามคำเสนอแนะของเคน
ในฐานะของนักสู้ที่เดินทางไปทั่วโลกในการค้นหาชิ้นส่วนดังกล่าว พวกเขาได้ถูกโจมตีอีกครั้งโดยเนคอลลี
การพัฒนา

สตรีทไฟเตอร์ V ได้รับการพัฒนาโดยแคปคอมและดิมพ์ส เกมนี้ได้รับการเผยแพร่อย่างไม่เป็นทางการบนวิดีโอยูทูบเมื่อวันที่ 5 ธันวาคม ค.ศ. 2014 แต่ก็ถูกลบลงในช่วงไม่นาน ซึ่งเกมนี้ได้รับการเปิดตัวอย่างเป็นทางการในวันถัดมา ที่งานเพลย์สเตชันเอ็กซพีเรียนซ์ 2014 และได้มีการประกาศการรองรับในระบบเพลย์สเตชัน 4 และไมโครซอฟท์ วินโดวส์ เกมนี้ได้สร้างขึ้นโดยใช้ซอฟต์แวร์เฟรมเวิร์กอันเรียลเอนจิน 4 และจะมีรูปแบบการเล่นข้ามแพลตฟอร์ม
การพัฒนา > การเซ็นเซอร์

ในระหว่างขั้นทดลอง (เบตา) ของเกม การเปลี่ยนแปลงที่ได้รับการแนะนำในภาพการเคลื่อนไหวบางส่วน โดยเห็นได้ชัดในการลดลงของเนื้อหาทางเพศ กล่าวคือ ได้มีการเปลี่ยนมุมในฉากออกโรงของแคมมี ซึ่งแต่เดิมมีการให้มองที่เป้าของเธอ และฉากที่อาร์.มิกะ ตบก้นของเธอในช่วงใช้สุดยอดท่าไม้ตายได้ถูกปรับเปลี่ยนให้เลื่อนพ้นไปจากจอ การตอบรับต่อการเปลี่ยนแปลงเป็นแบบผสม บางคนรู้สึกว่ามันทำให้ห่างไปจากบุคลิกของตัวละคร ในขณะที่บางคนชื่นชมในการเปลี่ยนแปลง, บางคนรู้สึกว่าต้นฉบับมีความ "คร่ำครึ" ในการนำเสนอผู้หญิง และบางคนสนับสนุนให้การเปลี่ยนแปลงในตัวละครอื่น ๆ เพิ่มขึ้น ส่วนทางแคปคอมได้ปฏิเสธที่จะแสดงความคิดเห็นเกี่ยวกับการเปลี่ยนแปลงที่เฉพาะเจาะจง โดยเพียงแต่ระบุว่าเกมนี้ยังคงอยู่ในช่วงพัฒนา และเมื่อเป็นเช่นนี้ จึงได้มีการคาดหวังถึงการเปลี่ยนแปลงโดยทั่วไป
การตอบรับ > คำวิจารณ์ตอบรับ

สตรีทไฟเตอร์ ได้รับคำวิจารณ์โดยรวมในเชิงบวก โดยเว็บไซต์เมทาคริติก ให้ 77/100 คะแนนสำหรับเวอร์ชันเพลย์สเตชัน 4  ในขณะที่เวอร์ชันไมโครซอฟท์ วินโดวส์ ได้ 76/100 คะแนน
การตอบรับ > ยอดจำหน่าย

ในเดือนพฤษภาคม ค.ศ. 2015 ทางบริษัทแคปคอมได้ประกาศถึงความหวังที่จะจำหน่ายเกมนี้ไม่น้อยกว่า 2 ล้านชุดทั่วโลกก่อนสิ้นปีงบประมาณของบริษัท ในประเทศญี่ปุ่น สตรีทไฟเตอร์ ทำยอดเป็นอันดับสี่ของตาราง ด้วยจำนวน 42,000 ชุดในสัปดาห์แรก
การตอบรับ > การจัดการแข่งขัน

สตรีทไฟเตอร์ V ทำลายสถิติของอีโวลูชันแชมเปียนชิพซีรีส์สำหรับเกมเดียวที่มีผู้เข้าลงทะเบียนมากกว่า 4,000 คน ส่วนวันที่ 1 กรกฎาคม ได้มีผู้ลงทะเบียนเข้าร่วมกว่า 5,000 คน